Нобэ
Администрацэхэм я лэжьакIуэхэм я махуэщ
Тхылъымрэ авторым и хуитыныгъэхэмрэ я дунейпсо махуэщ
1836 гъэм дунейм къытехьащ Пушкиным къыдигъэкI «Современник» журналым и япэ томыр.
1943 гъэм СССР-м и Совнаркомым Къэбэрдей-Балъкъэрым и цIыхубэ хозяйствэр зэфIэгъэувэжыным теухуа унафэ къищтащ, сом мелуан 11-м щIигъуи республикэм къыхуиутIыпщащ.
1994 гъэм УФ-м и Правительствэм и унафэкIэ Ингушым и къалащхьэ Магас щагъэтIылъауэ щытащ республикэм и къэрал университетым и лъабжьэр.
Мэлыжьыхьым и 23 — 26-хэм Москва щызэхэтынущ Урысей Федерацэм хыхьэ щIыналъэхэм я нотариальнэ палатэхэм я лIыкIуэхэр зыхэтыну отчет-хэхыныгъэ зэхуэсыр.
Мэлыжьыхьым и 23 — 26-хэм Минеральные Воды къалэм щекIуэкIынущ «Туристика-2014» дунейпсо инвестицэ зэхуэсышхуэр.
Инджылыз тхакIуэшхуэ Шекспир Уильям къызэралъхурэ илъэс 450-рэ ирокъу. Абы и щIыхькIэ Лондон нобэ къыщызэIуахынущ Шекспир и пьесэхэм я дунейпсо фестивалыр, къэрал 37-м я театрхэм я актерхэр зыхэтынур.
1912 гъэм къалъхуащ КъБР-м и цIыхубэ тхакIуэ Теунэ Хьэчим.
УФ-м и цIыхубэ артист Прыгунов Лев и ныбжьыр илъэс 75-рэ ирокъу.
Дзэ къулыкъущIэ, жылагъуэ лэжьакIуэ, Абхъаз Республикэм и ЛIыхъужь, АР-м зыхъумэжыныгъэмкIэ и министру щыта генерал-лейтенант Сосналы СулътIан 1942 гъэм къалъхуащ.
ХьэрычэтыщIэ, псапащIэ Шыкъ Борэн и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 14 — 16, жэщым градуси 9 — 11 щыхъунущ.
